Source: http://szemuveglencse.hu/hello-vilag/?nt=1
Timestamp: 2018-01-20 10:52:59+00:00

Document:
Szemüvegek 20-70% kedvezménnyel |
Egébb Design
Szemüvegek 20-70% kedvezménnyel
2015-10-22 battila
Szemüvegkeret keresése ár szerint:
Napszemüveg keresése ár szerint:
– A kontaktlencsék és a lencsével készített szemüvegek az ország összes egészségpénztáránál elszámolhatóak.
– Tegyen a kosarába egy szemüvegkeretet és automatikusan választhat hozzá prémium minőségű szemüveglencséket is! Rendelés menete
– Felvilágosítás kérhető : szemuveged@gmail.com 06/70-657-1205
Mire van szükségem ahhoz, hogy szemüveget rendeljek?
Szüksége lesz egy 2 évnél nem régebbi receptre, mely tartalmazza a PD-t (szemtávolságot) is. Ezen kívül hasznos, ha előző szemüvegének szárából megnézi annak méreteit is, ez a keretek döntő többségén rajta van. Pl. a 49-17-135 számsor 49mm lencseátmérőt, 17mm-es hídhosszúságot és 135mm-es szárhosszúságot jelent. Javasoljuk, hogy hasonló méretű keretet válasszon magának.
Hol tudom megvizsgáltatni a szememet?
Bármely szemészeti szakrendelőben illetve a legtöbb optikai üzletben is vagy optikánkban (6200 Kiskőrös József Attila utca 2. – Regéczy Optika). A szakrendelőkben a vizsgálat ingyenes. Ha optikánkban kéri a vizsgálatot, akkor a vizsgálat szintén ingyenes és fel is próbálhatja a kereteket.
Szemüvegeinket a standard lencséink mellett a világhírü Japán Hoya, Francia Essilor és a Német Zeiss cégek lencséivel is megrendelheti.
Középpontban a gyerekek
Szemüvegviselés gyermekkorban
Anya, mindent látok!
“Bizony oka volt annak, amiért a kisfiam nem úgy tartja a fejét rajzolás közben, mint ahogy a nagykönyvben meg van írva. Kiderült, hogy szemüveges lesz. Kétségbe estem. Hogy fog kinézni szemüvegesen? Hogy fogom rávenni arra, hogy viselje a szemüvegét? Számomra is bebizonyosodott a szemorvosi konzultációt követően, hogy a látásproblémák hatással lehetnek a tanulási képességére, emellett szociális és fejlődési problémákhoz vezethetnek.” – ehhez hasonló aggályok gyakran megfogalmazódnak a szülőkben, amikor gyermekük látásáról van szó.
Tapasztalatunk szerint a szülőkre sokkal mélyebb és rosszabb hatással van az a hír, hogy gyermekük szemüveges lesz. Elkeserednek, megrettennek, kétségeik vannak bizony sok esetben, és míg elkészül az az “első szemüveg”, azzal töltik a napjaikat, hogyan is készítsék fel a gyermeküket arra, hogy viselje majd a szemüvegét.
A szemorvosok, optometristák, látszerészek nem csupán a szemüveg helyes megválasztásában és a látás korrigálásában, de a lelki felkészülésben, ráhangolódásban is segítséget nyújtanak, elsősorban a szülőknek. A szülők akkor bizonyosodnak meg afelől, hogy a gyermekek mennyire rugalmasak és okosak, amikor az első szemüveg a gyermek fejére kerül. A gyermekük előtt kitárul a világ, szó szerint megjegyzik: “Anya, mindent látok és nagyon!”
Pedig semmi különös nem történt, csak végre elkezdett látni a gyermekük.
Miért fontos, hogy élesen lássunk?
Talán furcsa ezt a kérdést feltennünk, de nézzünk a kérdés mögé. A gyermek egészséges fejlődéséhez nélkülözhetetlen, hogy mindent jól lásson. A látásromlás befolyásolja a közérzetét, a szociális beilleszkedési készségét, kihat a tanulmányi eredményekre és az egészségre is.
A gyermekek megfelelő fejlődésének biztosításához fontos, hogy már korai stádiumban felismerjük és diagnosztizáljuk a lehetséges látásproblémákat. Így a szülők, az optometrista és más szemészeti szakemberek együttesen tehetik meg a szükséges lépéseket ahhoz, hogy visszaadják a gyermekek éles látását.
Ha látásprobléma áll fenn, jó, ha figyelembe vesszük, hogy a gyermekek számára készített kereteknek és lencséknek speciális elvárásoknak kell megfelelniük. Ebben nyújt kiváló támogatást és széles kínálatot a hazánkban piacvezető, gyermek szemüveglencsék területén is innovatív technológiát biztosító HOYA szemüveglencsegyártó vállalat.
Ahhoz, hogy a szülők biztonsággal tudjanak dönteni a rendelkezésre álló lehetőségek közül, érdemes felkeresni egy optikai üzletet, ahol megfelelő tanácsadás során tájékozódhatnak a gyermekük számára legelőnyösebb megoldásról.
Mikor vigyem el először a gyermekem látásvizsgálatra?
Világszerte számos kutatás foglalkozik azzal, melyik időszak a legalkalmasabb a kisgyermekek látásproblémáinak felismerésére. A tapasztalatok alapján a rendszeres vizsgálat nagyon hatékony. Számos gyermek küzd fel nem ismert látáshibával.
A Brit Optometristák Egyesületének (AOP) felmérése szerint az Egyesült Királyságban a gyermekek csaknem 20%-a érintett. Hazánkban is jelentős ez a szám, a felnőtt lakosság közel 50%-a látáskorrekcióra szorul, a kiskorúak aránya pedig eléri a 14%-ot. Mivel ez meghatározhatja a fejlődésüket és iskolai előrehaladásukat, azt javasoljuk, minél korábban vigyék el a szülők a gyermeküket egy szemészeti szűrővizsgálatra.
A szemünk megfelelő ápolásának alapfeltétele a rendszeres ellenőrző vizsgálat. De honnan tudják a szülők, milyen gyakran kellene gyermekükkel optikushoz vagy szemészhez fordulni? Az ajánlások szerint a gyermekeket átlagosan öt alkalommal szükséges szemészeti vizsgálatra vinni, hogy biztosan tudjuk, a látásuk az elvártnak megfelelően fejlődik:
Rögtön születés után
Két hónappal a születés után
Kilenc hónapos korban, különösen, ha a megelőző vizsgálatok alapján a csecsemő magas kockázati csoportba tartozik
30 hónapos korban
Az általános iskola kezdésekor (6-7 év) – az iskola alkalmassági vizsgálat kötelező eleme hazánkban!
Minden iskolaév elején
A szemvizsgálat jelentősége gyermekkorban
Újszülöttek vizsgálata esetén a hangsúly leginkább a szervi elváltozásokon és az egészséges fejlődésen van. Kilenc hónapos kortól már specifikusabb vizsgálatok is elvégezhetők. Ebben a korban a gyermekek már jobban tudnak fókuszálni. Ha bármilyen eltérést találunk ebben a fázisban, könnyebben tehetünk ellene, például szemüveg vagy szemtakaró alkalmazásával.
Hazánkban kötelező a gyermek látásának vizsgálata az általános iskola megkezdése előtt. Különösen, mivel a szem és a látás ebben az életkorban gyors fejlődésen megy keresztül. Ráadásul, amikor a gyermek elkezd iskolába járni, a látásproblémák azonnal negatív hatással lehetnek a tanulmányi eredményeire. Tekintetbe véve a látás életbevágóan fontos szerepét a gyermekek iskolai oktatása során, egyes tudósok az emberi szemet az oktatás egyik nélkülözhetetlen elemének tekintik.
Ez alátámasztja a szemészeti vizsgálatok jelentőségét a gyermekkorban, hiszen fontos, hogy minden gyermek a megfelelő eszközökkel (toll, papír, könyvek és éles látás) indulhasson az iskolába, és a saját legjobb képességei szerint teljesíthessen.
Mikor kell gyermekünket feltétlenül látásvizsgálatra vinni?
A szülők számára segítségképpen összefoglaltuk azokat az első “jeleket”, amelyeket észlelve erősen ajánljuk, hogy felkeressenek egy gyermekek látásvizsgálatával foglalkozó szakembert.
Egyértelmű jel, ha a gyermek:
Nagyon közel tartja a könyveket a szeméhez
Olvasás során ujjával követi a szöveget
Az iskolában nehezen figyel oda, vagy könnyen elfárad
Gyakran dörzsöli a szemét
Mindig hunyorog
Gyakran panaszkodik fejfájásról
Elfordítja a fejét, hogy csak egyik szemét használja
Szeme irritált, könnyezik
Nehézségei vannak az írással és az olvasással
Nehezen tartja fenn a figyelmét különböző feladatok vagy játék során
Szemüveglencse választás
Fontos tudnunk, hogy ahogyan egy szemüvegkeretnek, úgy a szemüveglencsének is alkalmazkodnia kell ennek a korosztálynak a sajátos életmódjához, hiszen a gyerekek máshogy viselkednek, mint a felnőttek. Gondtalanul és biztonságban szeretnének játszani, sportolni és csintalankodni akkor is, amikor szemüveget viselnek.
Ezért a gyerekszemüvegekhez használt kereteknek és lencséknek teljesen más elvárásoknak kell megfelelniük. A szülők nem mindig vannak tudatában annak, hogy a gyerekszemüvegnek alkalmazkodnia kell a gyermek életmódjához, és hogy megfelelő látásgondozással megelőzhetőek a fejlődési problémák. Emiatt a szemészeti szakemberek tanácsai nélkülözhetetlenek a megfelelő szemüveg kiválasztása során.
A szülők mintegy fele alapozza a gyermek szemüveglencséjének kiválasztását az anyag tulajdonságaira: amelyik lencse a legélesebb látást biztosítja, a legellenállóbb anyagból készül, a legkönnyebb súlyú és a lehető legjobb védelmet nyújtja az UV-sugárzás ellen.
A bevonatokat és speciális anyagokat gyártó PPG Industries elvégzett egy felmérést a szemüvegre szoruló gyermekek szülei körében. Megkérdezték, milyen tényezők alapján választják ki gyerekük szemüvegét. A szülők 13%-a a legélesebb látást biztosító lencsét választja, míg 15%-uknál az ár volt a meghatározó. A szülők 16%-a vallotta, hogy a lencsék ellenállósága, védelme és tartóssága a legfontosabb. Számos szülő esetében a technológia is meghatározó. Négy szülőből három szeretné, hogy a gyermeke olyan szemüveget viseljen, amelyet a legújabb, legfejlettebb, legkorszerűbb technológiával állítottak elő.
A Hoya által készített kutatás igazolja az itt leírtakat, miszerint a szülőknek fontos, hogy gyermekük szemüvege a legkorszerűbb technológiával ellátott lencsékkel készüljön:
24% Nagyon fontos
51% Valamennyire fontos
18% Nem fontos
7% Nem tudja
Mi a legfontosabb tényező az Önök (szülők) számára, a gyermekük szemüveglencse alapanyagának kiválasztásakor?
50% Több, együttes tulajdonság: a legtisztább látás, vékonyság, kis súly, ellenállóság, UV-védelem
16% Ellenállóság, védelem és tartósság
15% Ár
13% A legjobb látást biztosító lencse
Bár a szülők szava a döntő a lencse és a keret kiválasztásakor, a szakembereknek nem csak az ő kívánságaikat kell figyelembe venniük. Munkájuk része, hogy felismerjék és kielégítsék a gyermekek igényeit is a szemüvegükkel szemben. A gyermekeknek olyan szemüvegre van szükségük, amelyik biztonságos (erős, tartós és teljes mértékű UV-védelmet nyújt), éles látást biztosít (például magas Abbe értékű alapanyagból készül, amelynek minimális a kromatikus torzítása) és kényelmes. A tapasztalatok alapján a gyermekek kevesebbet viselik a szemüveget, ha az nem kényelmes számukra.
A gyermek szemüveglencsékről
A gyermekek aktív életmódja nagy kihívásokat támaszt a gyerekszemüvegekben használt lencsékkel szemben.
A lencséknek természetesen éles látást kell biztosítaniuk, ugyanakkor megfelelő védelmet is kell nyújtaniuk a szabadban való játék vagy sport során. A sportolás közben elszenvedett szemsérülések minden harmadik esetben gyermeket érnek. Ezeknek mintegy 90%-a megelőzhető lenne a megfelelő, szemet védő eszköz viselésével.
A gyerekszemüvegek lencséinek nagyon erősnek kell lenniük, és biztosítaniuk kell azt a védelmet, amelyet az aktív életmódjuk megkíván. Ráadásul a gyermekek szeme még érzékenyebb az UV-fényre, mint a felnőtteké.
A gyermekek több időt töltenek a szabadban, mint a felnőttek. A szemük kristályos lencséje még nem fejlődött ki teljesen, ezért az UV-A és UV-B sugárzás nagy része eléri a retinájukat. Az UV-károsodás hatása felhalmozódik, és minél inkább elhanyagoljuk a gyermek szemének védelmét, annál több látásprobléma alakulhat ki a későbbiek során.
A szemüveget viselő gyermekek számára biztosítani kell, hogy a lencséik 100% védelmet nyújtsanak az UV-A és az UV-B sugarak ellen.
Ha a védelem mellett a kényelmet is figyelembe vesszük, a legjobb megoldást a fotokromatikus lencsék jelenthetik. Ezek, amellett, hogy kényelmes látást biztosítanak a különböző fényviszonyok és időjárási körülmények esetén, egyben megoldják azt is, hogy a gyermekeknek ne kelljen napszemüvegre váltaniuk, amikor kimennek a szabadba. A fényresötétedő lencsék különösen olyan gyermekek esetében előnyösek, akik érzékenyek a fényre.
A LÁTÁSRÓL
Tökéletes látás egy életen keresztül
A szembetegségek kialakulása életkortól független, ezért kiemelten fontos a rendszeres szemészeti ellenőrzés. A megfelelő látásélesség az életminőséget is meghatározza, hiszen egész szervezetünk egészségi állapotára kihat.
Látáshibák – Korrekciók
Emmetropnak nevezzük a fénytörési hibától mentes szemet, amely a belső szemizmok nyugalmi állapota mellett, a végtelenből érkező párhuzamos fénysugarakat a szem törőközegein áthaladva az ideghártyán, azaz a retinán egyesíti képponttá. Az ilyen egészséges szem jellemzője az éles látás és a normális kiterjedésű látómező.
A leggyakoribb fénytörési hibák
Ametropia esetén a kép nem pontosan a retinán képződik, ami homályos látást eredményez és mindenképpen korrekciót igényel. Az ametropiának három formáját ismerjük:
• Rövidlátás (Myopia)
Myopia – Rövidlátás
Rövidlátásról (myopiáról) beszélünk akkor, ha a szem törőközegein áthaladó fénysugarak a retina előtt fókuszálódnak, mert a szemgolyó alakja hosszúkás, így a szaruhártya és a retina túl messze van egymástól. A rövidlátók közelre jól látnak, távolra azonban rosszul.
A myopia korrigálása homorú (szóró) lencsével történik, melynek kisebb a középvastagsága, viszont vastagabb a szélein. Negatív vagy konkáv lencsének is nevezik. Segítségével a kép visszahelyeződik a retinára és visszaáll a megfelelő látásélesség.
Minél inkább rövidlátó valaki, annál nehezebb és vastagabb szemüveglencsére van szüksége a korrigáláshoz, ami nem szép, kényelmetlen és a választható keretek számát is nagymértékben befolyásolja.
Megoldások rövidlátás (myopia) esetén
Az Essilor nagyon könnyű és vékony lencsék széles választékát kínálja rövidlátók számára. A szódásüveg szemüvegek kora lejárt – ma már csupa olyan szemüveget készítünk, amelyek még vonzóbbá teszik viselőjüket.
• Távollátás (Hypermetropia)
Hypermetropia – Távollátás
Azt az állapotot, amikor a szem törőközegein áthaladó fénysugarak a retina mögött egyesülnek képpé, távollátásnak (hypermetropiának) nevezzük. Ennek oka, hogy a szemgolyó alakja lapított, így a szaruhártya és a retina túl közel van egymáshoz. A távollátók távolra jól látnak, de közelre rosszul, így az olvasáshoz szemüvegre van szükségük, a távolabbra eső tárgyakat viszont élesen látják akár szemüveg nélkül is. A közeli tárgyakra fókuszáláshoz szemüket folyamatosan erőltetik, ami állandó szemfáradtságot okoz.
A hypermetropia korrigálása domború (gyűjtő) lencsével lehetséges, mely vastagabb középen, viszont vékonyabb a szélein. Pozitív vagy konkáv lencsének is nevezik. Segítségével a kép visszahelyeződik a retinára és visszaáll a megfelelő látásélesség.
Minél inkább távollátó valaki, annál nehezebb és vastagabb szemüveglencsére van szüksége a korrigáláshoz.
• Asztigmatizmus
Asztigmatizmus vagy asztigmia (tévesen használva szemtengelyferdülés) előfordulásakor, a szem törőközegein átjutó fénysugarak nem egy fókuszpontban találkoznak a retinán, hanem két különböző gyújtópont keletkezik. Ennek az az oka, hogy a szaruhártya különböző mértékben görbül x-, illetve y-irányban.
A szem sem távolra, sem közelre nem lát jól, a perifériás látás is homályos. A hasonló betűk, mint pl. a H és az M könnyen összekeverhetőek, akár tábláról vagy füzetből kell olvasni azokat.
Az asztigmia más szemproblémákkal is társulhat: rövidlátással, távollátással vagy presbyopiával.
Az asztigmia nagyon gyakori probléma a gyermekek körében és negatív hatással lehet a tanulmányokra is, mivel a számok és betűk összekeverését okozhatja.
Korrigálása hengerfelszínű (cilinderes) lencsével történik. Az ilyen lencse kompenzálja a szaruhártya hibáját, de emiatt a szélein különböző vastagságú. Minél erősebb az asztigmia, ez a különbség annál jobban látható a lencse szélein.
Mindezek mellett 40 éves kor felett a szem fokozatosan elveszíti természetes alkalmazkodóképességét, az apró betűk összemosódnak és az olvasnivalót egyre távolabb kell tartanunk a szemünktől, hogy élesen láthassuk. Ez egy teljesen természetes folyamat, amely előbb-utóbb mindenkinél bekövetkezik és presbyopiának vagy másnéven időskori távollátásnak nevezzük (lásd a Látásproblémák 40 év felett menüpontban).
A felsorolt szemproblémák a legelterjedtebbek, de vannak más hasonló szembetegségek is mint pl. a tompa látás, a kancsalság vagy a gyengénlátás.
Hogyan korrigálhatók a fénytörési hibák?
A korrekció célja, hogy éles kép jöjjön létre a retinán, és ezáltal tökéletesedjen a látott kép. Ez legkönnyebben a különböző korrekciós szemüveglencsék segítségével érhető el. Ezek a lencsék az alapanyag, az optikai felületkialakítás és a felületkezelés együttes eredményeként korrigálják a problémát.
A presbyopia nem fénytörési hiba, hanem egy természetes folyamat, ami mindenkinél bekövetkezik előbb vagy utóbb. Idővel a szemlencse elveszíti rugalmasságát és ezzel együtt fókuszálási képességét. Ennek hatásait általában 40 éves kor körül kezdjük érezni: mint egy autofókuszos fényképezőgép, amivel nem lehet éles képet készíteni, mert nem fókuszál megfelelően. Emmetrop presbyopoknak (akik eddig nem hordtak szemüveget) és ametrop presbyopoknak (aki már hordanak szemüveget) egyaránt problémát okozhat a közeli tárgyakra fókuszálás (pl.olvasás).
Az UV sugárzás veszélyei
Nap mint nap ki vagyunk téve az UV sugárzás káros hatásainak, ráadásul az UV sugárzás 40%-a nem napos időben ér bennünket.
Szemünk rendkívül érzékeny, különösen az UVA és UVB sugárzás káros hatásaira, melyek szürkehályogot és más szembetegségeket okozhatnak, ezáltal rontva látásunk minőségét. A szem környéki bőr szintén nagyon érzékeny. Az UV sugárzás ráncok kialakulását okozhatja ezen a területen és hozzájárul különböző bőrbetegségek, pl. a bőrrák egyes típusainak kialakulásához. Szemünk és a szem környéki bőrfelület védelme az UV sugárzás káros hatásaitól kiemelten fontos szemünk egészsége és látásunk védelme érdekében.
E-SPF – A Szem Napvédő Faktor
Az egészségvédelem terén megalkotott új mérőszám segítségével mostantól biztos lehet benne, hogy szemüveglencséi a legmagasabb fokú UV védelmet nyújtják. Az E-SPF – Szem Napvédő Faktor értéke azt mutatja, hogy a szemüveglencsék mennyire védik a szemet és a szem környéki bőrt.Ahogy a napvédő krémek faktorszáma, úgy a szemüveglencsék faktorszáma is minél magasabb, annál nagyobb védelmet jelent. Ha E-SPF=25, az azt jelenti, hogy a szemüvegviselő 25-ször nagyobb védelemben részesül szemüvegben, mint annak viselése nélkül.Kérje optikusától a legmagasabb E-SPF értékkel rendelkező szemüveglencséket!* *A Szem Napvédõ Faktor (E-SPF) az Essilor által létrehozott és független harmadik fél által jóváhagyott új index. E-SPF=25 értékkel rendelkezik minden Crizal Forte UV és Optifog lencse, kivéve az Essilor Orma (E-SPF=10). Minden Crizal Sun UV és Optifog Sun felületvédelemmel rendelkezõ napszemüveglencse E-SPF értéke 50 feletti, kivéve az Essilor Orma (E-SPF=25).
Már Néró császár, az ókori Róma hírhedt uralkodója is egy zöld színű smaragdot emelt a szeme elé, hogy azok ne káprázzanak, ha a napba néz. A későbbiekben megjelentek a kalapokra erősített színes üveglapok, majd a szemüveg elnyerte mai formáját és hasznos és divatos cikké vált.
A jó napszemüveg nem csupán árnyékot ad és szűri a fényt, de a szemünk egészségét is óvja. Az UV szűrő ma már alapkövetelmény, de a különböző alakú, színű és akár dipotriás lencsék mechanikai védelmet kínálnak és segítenek, hogy a legragyogóbb napon is pontosan tudjunk tájékozódni.
Természetesen a divat sem utolsó szempont: webáruházunkban a sportos modellektől kezdve a retro formákon át finom és nőies szemüvegekig széles választékkal várunk minden vásárlót. Szemüvegeink márkás, megbízható, igényes darabok, amelyek hosszú évekig hűséges társai lehetnek a mindennapoknak, vagy kiegészítői egy-egy menő szettnek.
A Ray-Ban márka 1936-ban jelent meg először. Megalkotója az amerikai Bausch & Lomb volt. A márka története azzal kezdődött, hogy John A. Macready az amerikai légierő tesztpilóája felvette a kapcsolatot a Bausch & Lombbal, kérve őket, hogy hozzanak létre egy olyan napszemüveget, amely védelmet nyújt a pilótáknak a napsugarak ellen. További kérés volt még, hogy ezek a darabok a funkcionalitás mellet legyenek divatosak és kifinomultak is. Az együttműködés eredményeként 1937-ben a Bausch & Lomb szabadalmaztatta és a civil közönség számára is hozzáférhetővé tette híres pilótaszemüvegüket az Aviatort. A prototípus az úgynevezett Anti-Glare volt. Ezek a szemüvegek aranyozott fémből és zöld ásványi üvegből készültek mivel az ásványi üveg kiszűri az infravörös és ultraibolya sugarakat. Az Aviator igen kedveltté, sőt népszerűvé vált a hadseregen kívül is. Népszerűségét egyre növelte a mozikban való megjelenése is. Olyan filmekben tűnik fel, mint a Top Gun, a Blues Brothers vagy a Reggeli Tiffayninal.
A Vogue szemüvegmárkát 1973-ban alapították, nevét a híres divatmagazin után kapta, nem véletlenül. A Vouge stílus az innovatív dizájnt állítja középpontba a színek és formák színes választékával. A Vouge napszemüvegek a divat minden rezdülésére azonnal reagálnak, és elérhető árukkal lehetővé teszik hogy akár minden alkalomhoz birtokoljunk egy megfelelő darabot. Kreatívak, vidámak és trendik. Tökéletes választás mindazoknak, akik szeretik a divatot.
Hugo Ferdinand Boss, a márka megteremtője 1923-ban esőkabátok és vízhatlan ruhák gyártására alapította kis cégét a Stuttgart melletti városkában, Metzingenben. Az öltözetek zajos sikert arattak és nagyon hamar a legrangosabb cégek között emlegették a Hugo Bosst. Mára a vállalat a világ vezető divatházainak egyike. Miközben a férfi divat egyik irányító zászlóshajója, aktív résztvevője a parfümpiacnak, ruhakollekciói mellett egyebek között foglalkozik órával, cipővel, szemüvegekkel, különféle bőrárukkal is. Jó néhány sportág, így a Forma-1, a golf, a tenisz és a műlesiklás aktív támogatója. A Boss mind az üzleti, mind a sportos öltözködéshez kínál termékeket.
Guccio Gucci, az olasz Gucci divatház alapítója eredetileg nyeregkészítéssel foglalkozott, erre szakosodott első üzletét 1923-ban Firenzében nyitotta. Az alapítást követően, hogy népszerűsítse termékeit Gucci Olaszország több pontján is kiállítóhelyeket bérelt. A minőségi nyergek meghozták a népszerűséget és 1947-től már cipőket és ékszereket is készítettek a Gucci név alatt és ettől az időponttól használták először a két egymásba fonódó kengyelt is mint a márka védjegyét. Az alapító halála után a márka még sokáig lendületesen növekedett, de az örökösök vitái később visszaesést eredméyeztek. Ebböl a visszaesésből Tom Ford vezette ki a céget, aki 2003-ig volt a márka művészeti igazgatója. A divatház az alapító szellemében ma is csak kiváló minőségű alapanyagokból készít, magas színvonalú termékeket, mottójuk melyet Guccio Gucci fektetett le: “Az árat már elfedjük, mikor a minőségre még emlékezünk“.
A Givenchy házat 1952-ben alapította Hubert de Givenchy. Vezetésével megalapozta a márka arculatát, a modern és nőies stílust. A Givenchy márka legprominensebb ügyfele Audrey Hepburn volt, aki a Sabrinában, vagy a Reggeli Tiffanynál című filmben is Givenchy ruhákat visel. De más híres ügyfele is volt Givenchynek, úgy mint a Guinness és a Grimaldi család, vagy éppen Kennedyék, ahol John F. Kennedy temetésén minden családtag Givenchyt viselt. A márka napjainkra már a Diorhoz hasonlóan az LVMH tulajdonába került. A vétel annyira sikeres volt az LVMH számára, hogy összes árbevételének igen komoly hányadát mára ez a márka adja. A Givenchy emblémája a francia elegancia egyik szimbóluma. Az első napszemüveg kollekciójuk 2002-ben készült el, melyet azóta is a franciás, elegáns, merész és intenzív jelzők írnak le legjobban.
Armani Észak-Olaszországban, Piacenzában nőtt fel két testvérével. Két évig orvosi tanulmányokat folytatott, majd 1957-ben Milánóba költözött, ahol egy divatüzlet kirakatrendezőjeként kezdett el dolgozni. Ezt követően a milánói La Rinascente áruház férfidivat-osztályának beszerzőjeként helyezkedett el.Az 1961–1970 közötti időszakban a Nino Cerruti, majd az Ungaro és a Zegna divatházaknak dolgozott. Saját férfi-divatmárkája, a Giorgio Armani 1975-ben párja, Sergio Galeotti építész bátorítására született meg, amit a gyorsan jött siker után hamarosan a női részleg követett. Később a kiegészítők piacán is megjelent, így napjainkra már létezik Armani fehérnemű ,napszemüveg ,fürdőruha ,gyermekruházat és ékszer.Több hollywoodi film látványvilágához járult hozzá és számos hírességet öltöztet. Az Emporio Armani egy olyan vonal a divatházon belül ami a fiatalosabb stílust képviseli.
A Police napszemüvegek az 1980-as évek végén jelentek meg Olaszországban. Megálmodója Bruno Palmegiani volt. Figyelte és ismerte a szórakozóhelyek hangulatát mint amatőr zenész, de a zenélés mellette mint optikus dolgozott. A kettő keveréke hozta, hogy 1983 környékén már saját napszemüveg készítéssel próbálkozott. Közelről érezte az amerikai életérzés erősödését Olaszországban és látta, ez milyen igényeket támaszt a fiatalokban, akik egyre inkább csodálták az amerikai álmot, és próbálták tárgyakon keresztül elérni azt. Ez segített neki abban, hogy az elvárásoknak megfelelő napszemüveget alkosson. Amikor Bruno elkészült első saját napszemüvegével, megmutatta azt egy amerikai barátjának aki egyszerűen csak annyit mondott rá:”eladhatatlan, nálunk a New York-i rendőröknek osztogatnak ilyet ingyen” ezt követően adta a Police márkanevet szemüvegeinek és napszemüvegeinek.
A Diesel céget Renzo Rosso alapította 1978-ban, Olaszországban, de a márka stílusáért és megjelenéséért közel 20 évig Wilbert Das kreatív igazgató felelt. Wilbert először a kiegészítők és gyermek holmik osztályán tervezőként dolgozott, majd hamar a márka arculatával és a kampányokkal kezdett foglalkozni, mígnem 1993-ban hivatalosan is ő lett a Diesel kreatív igazgatója. A pletykák szerint azonban 2009-re kibékíthetetlenek lettek az ellentétek közte és a tulajdonos Renzo Rosso között, ezért otthagyta a céget. Napjainkban a francia WAD magazin alapítója, Bruno Collin határozza meg a márka arculatát és látja el a kreatív igazgatói teendőket. Jelenleg a cégnek két irányvonala van: a fő vonal a jól ismert Diesel, míg a hétköznapi luxus szegmensben a Diesel Black Gold próbál hódítani. A ruhákon kívül a cég gyárt táskákat, a Fossillal együttműködve órákat, a L’Oreállal közösen kozmetikai cikkeket, és a Safilóval napszemüvegeket. A cég éves árbevétele 2000 óta minden évben meghaladja az egymilliárd eurót, mára olyan márkákban szerzett tulajdon részt, mint például a Dsquared.
Louis Ulysee Chopard 1860-ban alapította meg órás műhelyét a svájci Jura-hegységben. A vállalat 1920-ban költözött át Genfbe, amit 43 évvel később Karl Scheufele némez üzletember megvásárolt. Csak ezek után kezdtek el a vállalatnál foglalkozni a női és az ékszer jellegű órákkal, amelyek mára az üzlet egyik főpillérét jelentik. A Chopard napszemüvegek egyet jelentenek az extravagáns, kimondottan nőies, exklúzív luxussal. A svájci világmárka több mint egy évszázada tervezi a folyamatosan megújuló, ékszerekkel díszitett napszemüveg különlegességeit. Jellegzetességük, hogy kristályokkal díszitett formák jellennek meg a kereten. Az elegancia, a finom nőiesség csak úgy sugárzik ezekből a modellekből. Nem véletlen, hogy már évek óta a Cannes-i filmfesztivál főszponzoraként tartják számon.
Az Ön megrendeléséért felelős – honlap kezelője valamint szolgáltató és szerződő fél:
Dr.Regéczy Márta És Gyermekei Bt
6230 Soltvadkert Hősök Tere 2
Telefon: 003678412363
Internet: www.szemuveglencse.hu
Email: szemuveged@gmail.com
Az szemuveglencse.hu felelős optikusa: Boros Attila (államilag elismert optikus). A vizsgát 2001.06.12 tette le.
Keressen fel minket akár helyben is,(6200 Kiskőrös József Attila utca 2 Regéczy Optika vagy 6230 Soltvadkert Hősök Tere 2 Regéczy Optika) hogy a rendelésével kapcsolatos kérdéseit még eredményesebben megválaszolhassuk. A magas szintű szervízt, amit az Szemuveglencse.hu-tól elvárhat ezeken az elérhetőségi helyeken biztosítjuk Önnek. Amennyiben szeretné felvenni velünk a kapcsolatot szíves állunk rendelkezésére emailben vagy telefonon:
§1 Érvényességi kör
§2 Ajánlat és szerződéskötés
§3 Árak
§4 Fizetési módok, szállítás, küldés
§5 Felszámítás, visszatartás
§6 Visszaadási jog
§7 A visszaadási jog kizárása
§8 A tulajdonjog fenntartása
§9 Jótállás, garancia
§10 Záró rendelkezések
(1) Ingó dolgok (a továbbiakban: „áru”) értékesítéséről és szállításáról szóló szerződésekre vonatkozóan Ön, mint ügyfél és mi (Szemuveglencse.hu Dr.Regéczy Márta ás Gyermekei Bt. 6230 Soltvadkert Hősök Tere 2) közöttünk kizárólag a következő Általános Üzleti Feltételek (a továbbiakban: „ÁÜF”) érvényesek a szerződés megkötésének időpontjakor érvényes változat szerint. Az Ön eltérő feltételei nem kerülnek elismerésre, kivéve abban az esetben, melyben kifejezett beleegyezésünket adjuk azokhoz.
(2) Ez az ÁÜF csak abban az esetben érvényes, ha fogyasztónak tekintendő. Fogyasztónak tekintendő minden természetes személy, aki egy jogi ügyletet olyan céllal köt meg, mely sem üzleti, sem önálló gazdasági tevékenységi körébe nem sorolható be.
(1) Termékeink online üzletünkben, prospektusokban, hirdetésekben és egyéb reklámanyagban, valamint kiskőrösi és soltvadkerti üzlethelyiségünkben történő bemutatása nem jelent jogilag kötelező érvényű ajánlatot, csupán egy Ön számára szóló ajánlattételi felhívást.
(2) Az online üzletünkben történő megrendelés esetén, a rendelési folyamat végén a „Vásárlás” gombra kattintással Ön egy kötelező érvényű megrendelést ad le a kosarában lévő árukra. Megrendelésének beérkezését e-mailben igazoljuk vissza, közvetlenül a rendelés feladását követően (beérkezési visszaigazolás). A beérkezési visszaigazolás még nem jelenti a vásárlási szerződés elfogadását. A vásárlási szerződés csak akkor jön létre, amikor mi az Ön online megrendelését egy rendelést visszaigazoló külön e-mail megküldésével vagy az áru öt napon belüli kiszállításával elfogadjuk.
(3) A szerződés szövegét eltároljuk és e-mailben elküldjük az Ön részére a megrendelés adatait.
Korábbi megrendeléseit online vevőszámláján tekintheti meg.
(1) Minden ár szállítási költség nélkül értendő. Az Ön által viselendő Szállítási költségek szállítási költség a szállítási költséglistánkban megtalálható.
(2) A szállításra az áruk megrendelésének időpontjában hatályos áraink érvényesek. Az Európai Unió országaiba történő szállítás esetén minden ár a mindenkori jogszabály szerinti ÁFA-val együtt értendő.
(1) A teljes vételi ár megfizetése a vételi szerződés megkötésével azonnal esedékes, amennyiben az alábbi
2. és 4. bekezdésekből nem adódik egyéb eltérő rendelkezés.
(2) Ön a következő fizetési módok közül választhat:
Előre fizetés INGYENES (Az előre fizetések a rendelés- visszaigazolásunktól számítva 10 munkanapon belül esedékesek. Ha a fizetés jóváírása nem érkezik meg 21 napon belül a bankszámlánkra, a megrendelés automatikusan törlődik)
Utánvét (Utánvét díja 995 Ft)
(3) A szállítás a fizetés beérkezését követően történik utánvéttel, vagy miután az Ön által a megrendeléskor választott fizetési szolgáltató a kockázatvállalást visszaigazolta.
(4) A küldési módot, a küldés útját és a szállítmányozót saját mérlegelésünk szerint határozzuk meg, amennyiben e tekintetben a felek között nem jött létre kifejezett megállapodás.
(5) Szállítási késedelmek esetén azonnal tájékoztatjuk Önt.
Ön csak akkor jogosult felszámításra, amennyiben ellenigényei nem vitatottak vagy jogerősen megállapításra kerültek. Visszatartási jogok érvényesítésére csak ugyanazon jogviszonyból származó ellenigények alapján jogosult.
Amennyiben Ön online üzletünkben rendelt árut, az alábbi visszaadási jog áll rendelkezésére:
Visszaviteli tudnivalók:
Visszaviteli jog
A vásárolt árut 30 napon belül indoklás nélkül visszajuttathatja számunkra visszaküldéssel. A határidő ezen tudnivalók szöveges (pl. levélben, faxon, e-mailben történő) átvételétől kezdve számít, kivéve, ha a címzett még nem vette át az árut (egyforma áruk ismételt kiszállítása esetén az első részkiszállítás beérkezése előtti idő még nem számít), vagy még nem teljesültek a tájékoztatási kötelezettségeink. A határidő biztosításához elegendő az áru vagy a visszaviteli igény megfelelő időben történő feladása. A visszaküldés minden esetben a Ön költségére és kockázatára történik. A visszaküldés vagy a visszaküldési igény címzettje:
Dr Regéczy Márta és Gyermekei Bt.
Tel: 003678412363
E-Mail: regoptika@gmail.comVisszavitel következményeiÉrvényes visszajuttatás esetén a kapott teljesítéseket vissza kell téríteni egymás számára, a ténylegesen igénybe vett hasznok megtérítésével. Az áru értékcsökkenése esetén és egyáltalán nem, részben vagy csak értékcsökkent állapotban visszaszolgáltatható hasznok (pl használati előnyök) esetén a vásárló értékarányos kártérítési kötelezettséggel tartozik felénk. Az áru értékcsökkenéséért és a ténylegesen igénybe vett hasznokért a vásárló csak akkor tartozik kártérítési kötelezettséggel, ha az értékcsökkenés vagy a hasznok az áruval történő olyan bánásmódra vezethetők vissza, ami túlmutat az áru tulajdonságainak és működésének ellenőrzésén. Az „áru tulajdonságainak és működésének ellenőrzése” alatt az adott áru kipróbálását és felpróbálását értjük, ahogyan ez egy kiskereskedelmi üzletben is lehetséges vagy szokásos. A kifizetések visszatérítési kötelezettségeit 30 napon belül kell teljesíteni. A határidő a vásárló számára az áru vagy a visszaviteli igény feladásával kezdődik, számunkra ezek beérkezésével.
A visszaadási jog nem terjed ki olyan áruk szállítására vonatkozó távértékesítési szerződések esetére, amely áruk az ügyfél kikötései alapján kerültek legyártásra, vagy egyértelműen személyes igények alapján készültek. Ide értendő személyre szabott szemüveglencsék és kontaktlencsék.
§8 A tulajdonjog fenntartásaA megvásárolt dologra vonatkozó tulajdoni jogot a vételár teljes kifizetéséig fenntartjuk.
(1) A jótállási idő két év. A jótállási idő az áru Önhöz történő beérkezésétől kezdődik.
A jótállás nem terjed ki kopó és fogyó alkatrészekre.
(2) Semminemű jótállást nem vállalunk az Ön általi nem rendeltetésszerű felhasználás, raktározás, használat vagy hibás illetve hanyag kezelés által okozott károk vagy hibák esetén. Költségtérítési igénye saját intézkedés esetén kizárt, amennyiben Ön azt megelőzően nem adott számunkra megfelelő határidőt az utólagos javításra.
Kelt: 2012. augusztus 28.
E-mail: szemuveged@gmail.com
Képviseletre jogosult cégvezető: Boros Attila
Cégbíróság: Bács-Kiskun Megyei
Cégjegyzékszám: 03 06 110940
Közösségi adószám: 21062836-2-03
Oakley Raktáron
Ray Ban Napsz Raktáron
Vogue raktáron

References: §1

§2

§3

§4

§5

§6

§7

§8

§9

§10

§8